Ρι Σολ-τζου

Η Ρι Σολ-τζου (κορεατικά: 리설주, Χάντσα: 李雪主, 1985-89) είναι η σύζυγος του Ανώτατου Ηγέτη της Βόρειας Κορέας Κιμ Γιονκ-ουν και η Πρώτη Κυρία της Βόρειας Κορέας. 

Ουσιαστικά, λίγα πράγματα είναι γνωστά για αυτήν ιδιαίτερα από την επίσημες κρατικές πηγές. Τα περισσότερα που είναι γνωστά για αυτήν προέρχονται από εξωγενείς πηγές και υποθέσεις, σχετικά με τη ζωή της. Κατά καιρούς, ωστόσο, έχει κάνει μερικές δημόσιες εμφανίσεις μαζί με τον σύζυγό της, ενώ άλλες φορές χάνεται για αρκετό καιρό από τη δημοσιότητα. Παρόλα αυτά, τον Απρίλιο του 2018, τα κρατικά μέσα την ανέφεραν αντί για «συντρόφισσα», «σεβαστή πρώτη κυρία». Γεγονός που αποτελεί ιδιαίτερη τιμή για αυτήν και τον ρόλο της, καθώς αυτό είχε να ακουστεί από το 1974. Εκείνη την περίοδο ξεκίνησε να έχει και κάποιον διπλωματικό ρόλο.

 Βιογραφία 
Η Οικογένεια Κιμ, υπήρξε κατεξοχήν μυστικοπαθής με την προσωπική της ζωή, και το ίδιο συμβαίνει και τώρα. Οπότε λίγα είναι γνωστά για τη Ρι Σολ-τζου από επίσημες κυβερνητικές πηγές έως και ελάχιστα. Τα περισσότερα που είναι γνωστά για αυτήν προέρχονται από ξένα μέσα, τα οποία κι αυτά αγγίζουν περισσότερο τις υποθέσεις παρά την πραγματικότητα.Ri Sol-ju had 'past' 13 February 2014 17:32 

 Πρώιμη ζωή 
180px|left|thumb|Το Πανεπιστήμιο Κιμ Ιλ-σουνγκ, από όπου αποφοίτησε.
Εκτός από την ημερομηνία γέννησης, άγνωστη είναι και η πόλη που γεννήθηκε ή μεγάλωσε, με βεβαιότητα ειπώνεται η χώρα, ενώ και το όνομά της, κάποιοι αναλυτές, υποστηρίζουν πως πρόκειται για ψευδώνυμο. Παρόλα αυτά, η ημερομηνία γέννησής της αναφέρεται μεταξύ το 1985 και το 1989. Κατάγεται από οικογένεια που ανήκει στην πολιτική ελίτ της χώρας, με τη μητέρα της να είναι διευθυντής γυναικολογικής πτέρυγας και ο πατέρας της καθηγητής. 

Πηγές, επίσης, αναφέρουν ότι έχει αποφοιτήσει από το γυμνάσιο Geumsung 2 της Πιονγιάνγκ, ενώ σπούδασε στην Κίνα, παίρνοντας πτυχίο στη φωνητική μουσική. Είναι πιθανόν συγγενής του πρώην στρατηγού Ρι Πιονγκ-τσουλ, έναν από τους πιο έμπιστους του Κιμ. Σχετικά με τη μουσική της καριέρα, η εφημερίδα JoongAng Ilbo, έγραψε πως την αναγνώρισε στην ορχήστρα Ονάσου, και όχι μόνο μία φορά.  Ωστόσο, η κυβέρνηση, θέλοντας να διαγράψει την καριέρα της αυτή, κατάσχει CD και άλλα σχετικά που την αφορούν, όπως για παράδειγμα η ερμηνεία της στο τραγούδι "Sobaeksu". Έχει επίσης αναφερθεί πως είναι απόφοιτη του Πανεπιστημίου Kim Il-sung, με PhD στις επιστήμες.

Άλλες παρόμοιες πηγές αναφέρουν ότι η Ρι είχε επισκεφθεί τη Νότια Κορέα το 2005, στο πλαίσιο του Αθλητικού Πρωταθλήματος Ασίας, συνοδεύοντας την αποστολή της χώρας της ως cheerleader. Ήταν δε μάλιστα μία από τις 90 κοπέλες που τραγούδησαν το κομμάτι (ελεύθερη απόδοση:)  "Είμαστε Ένα".  Πηγές αναφέρουν, χωρίς φυσικά να επιβεβαιώνονται, ότι η Ρι, κατά την παραμονή της εκεί, είπε σε έναν Νοτιοκορεάτη δάσκαλο: «Θέλουμε όλοι μας να διδαχτούμε από Νοτιοκορεάτες δασκάλους το συντομότερο δυνατό, αφου πρώτα ενοποιηθούμε ξανά».

 Γάμος και τέκνα 
230px|thumb|left|Ο Κιμ Γιονγκ-ουν, Ανώτατος Ηγέτης της Βόρειας Κορέας και σύζυγός της.
Το BBC, ανέφερε είδηση από την εφημερίδα της Νότιας Κορέας The Korea Times, ότι ο πατέρας του Κιμ Γιονγκ-ουν, Κιμ Γιονγκ-ιλ, κανόνισε αυτόν τον γάμο το 2008, αφού πρώτα είχε πάθει εγκεφαλικό. Ο γάμος τελικά ανακοινώθηκε επίσημα το 2009. 

Το 2010, κυκλοφόρησαν πηγές ότι η Ρι πιθανόν γέννησε ένα αγόρι. Αυτό δεν έχει ακόμα επιβεβαιωθεί. Τον Δεκέμβριο του 2012, κυκλοφόρησαν κι άλλες πηγές, όπου λέγανε ότι εθεάθη να κυοφορεί ξανά, χωρίς να υπάρξει κάποιο σχόλιο από τους αξιωματούχους. Τον Μάρτιο του 2013, μετά από επίσκεψη που έκανε ο Ντένις Ρόντμαν στον Κιμ Γιονγκ-ουν, επιστρέφοντας είπε στη βρετανική The Sun, ότι η Ρι γέννησε κορίτσι. Τον Σεπτέμβριο του 2013, επανάλαβε την πληροφορία αυτή στη The Guardian λέγοντας ότι η οικογένεια έχει ένα παιδί, κορίτσι, ονόματι Κιμ Τζου-άε (김주애),"Dennis Rodman's slip gives away name of North Korean leader's baby" , The Guardian.  συμπληρώνοντας ότι ο Κιμ έχει μία «υπέροχη οικογένεια» κι ότι είναι ένας «εξαίρετος πατέρας».

Πηγές από τη Νότια Κορέα ανέφεραν ότι η Ρι απέκτησε και τρίτο παιδί, τον Φεβρουάριο του 2017, αγνώστου φύλου.

 Πρώτη Κυρία της Βόρειας Κορέας 
Μόλις το 2012, άρχισε ο Κιμ Γιονγκ-ουν να κάνει δημόσιες εμφανίσεις με τη Ρι, αφήνοντας στα Μέσα να εννοηθεί ποια μπορεί να είναι. Εκείνη την περίοδο, λανθασμένα, είχαν αναφέρει νοτιοκορεατικά μέσα ότι ήταν η Χιον Σονγκ-γολ, πρώην τραγουδίστρια του μουσικού συγκροτήματος από τη Βόρεια Κορέα, Pochonbo Electronic Ensemble. Παρόλα αυτά, στις 25 Ιουλίου του 2012, τα κυβερνητικά μέσα ανακοίνωσαν ότι η Ρι είναι η σύζυγος του Κιμ, αναφέροντάς την ως «η σύζυγός του, η συντρόφισσα Ρι». Η ανακοίνωση αυτή ήταν πρωτοφανής, καθότι ο πατέρας του Κιμ, Κιμ Γιονγκ-ιλ, πότε δεν είχε ανακοινώσει στο κοινό τις συζύγους του. 

Μεταξύ το 2012 και το 2014, εθεάθη η Ρι, σε αρκετές περιπτώσεις να συνοδεύει τον σύζυγό της, Κιμ. Όμως, σε άλλες περιπτώσεις χανόταν τελείως από τη δημοσιότητα, ειδικότερα μεταξύ το 2015 και το 2017.

Ωστόσο, από το 2018, όταν και αναφέρθηκε από τα κυβερνητικά μέσα Πρώτη Κυρία της Βόρειας Κορέας αντί απλά συντρόφισσα, η Ρι απέκτησε διπλωματικό ρόλο πλέον για τη χώρα, πράγμα που δεν είχε γίνει από το 1974. Μάλιστα την ανακοίνωση την πραγματοποίησε η Ρι Τσουν-χι, ίσως η γνωστότερη παρουσιάστρια στη Βόρεια Κορέα, η οποία αναλάμβανε να κάνει τις σημαντικές ανακοινώσεις. Κατόπιν, έγινε η πρώτη Πρώτη Κυρία της Βόρειας Κορέας που παρεβρίσκεται στη συνάντηση της Νότιας και Βόρειας, στην οποία γνώρισε την ομότιτλή της, από τη Νότια Κορέα.

 Παραπομπές 

 Εξωτερικοί σύνδεσμοι 

Κατηγορία:Βορειοκορεάτες τραγουδιστές
Κατηγορία:Κιμ Γιονγκ-ουν
Κατηγορία:Βορειοκορεάτισσες πολιτικοί
Κατηγορία:Δυναστεία των Κιμ (Βόρεια Κορέα)